Diari Oficial de la Generalitat Valenciana


Sumari del DOGV 6648, del 10-11-2011 (2011/11507)

RESOLUCIÓ de 18 d'octubre de 2011, de la consellera de Turisme, Cultura i Esport i presidenta de l'Agència Valenciana del Turisme, sobre concessió d'ajudes en matèria de turisme.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6648

Data del DOGV
:   10-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11827


Data del document
:   18-10-2011

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 18 d'octubre de 2011, de la consellera de Turisme, Cultura i Esport i presidenta de l'Agència Valenciana del Turisme, sobre concessió d'ajudes en matèria de turisme. [2011/11136]  
Antecedents de fet  
  
Primer. Per Resolució de 2 de febrer de 2011 (DOCV núm. 6459, de 14.02.2011) de la consellera de Turisme, en la seua qualitat de presidenta de l'Agència Valenciana del Turisme, es van convocar les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020.  
  
Segon. Dins del termini establit a este efecte, es van presentar sol·licituds d'ajuda, que han determinat la instrucció dels respectius expedients amb l'emissió dels corresponents informes tècnics, havent-se elevat a continuació tot allò que s'ha actuat a la Comissió Avaluadora d'Ajudes prevista en l'article 10 de l'esmentada resolució de convocatòria.  
  
  
Tercer. De conformitat amb el que establix l'article 10 de la referida resolució de convocatòria, la Comissió Avaluadora d'Ajudes, en sessió de 4 d'octubre de 2011, segons la documentació aportada pels sol·licitants, dels criteris establits i informes tècnics emesos, va acordar informar favorablement la concessió d'ajudes als sol·licitants que figuren en l'annex I d'esta resolució (en el qual també s'inclouen els expedients en què s'han informat favorablement les al·legacions presentades en tràmit d'audiència) i procedir a la correcció d'errors materials en els termes reflectits en l'annex II adjunt, havent formulat proposta en els mateixos termes la directora general de Turisme i directora de l'Agència Valenciana del Turisme, referendant els acords adoptats a este efecte per l'esmentada comissió.  
  
Amb vista a una major redistribució de la dotació pressupostària disponible i en virtut de la facultat concedida a la Comissió Avaluadora en l'article 15.7 de la convocatòria, ha acordat establir per beneficiari i projecte, seguint el mateix criteri adoptat en sessions anteriors, els següents límits en la quantia de les ajudes:  
- Inversions en unitats d'allotjament turístic i en restaurants: 30.000 euros.  
Este import serà aplicable a la resta d'empreses turístiques com ara agències de viatges, oferta complementària, etc., no incloses en els següents apartats.  
 Inversions en allotjament turístic rural en l'interior: 40.000 euros.  
  
- Inversions en establiments hotelers, blocs d'apartaments i campaments de turisme: 100.000 euros.  
Així mateix, la Comissió Avaluadora ha acordat modular els percentatges d'ajuda, seguint el mateix criteri adoptat en sessions anteriors, segons el detall següent:  
- Programes 3.2.1; 3.3.1:   
= 7 - = 10 punts 50%  
= 5 - < 7 punts 40%  
< 5 punts 30%  
- Programa 5.1.1:  
> 6,5 - = 10 punts 25%  
> 5,5 - = 6,5 punts 20%  
= 3,75 - = 5,5 punts 15%  
  
Quart. Es fa constar que estes ajudes estan cofinançades pel Fons Europeu de Desenrotllament Regional (FEDER), segons els percentatges màxims de cofinançament, que per cada eix prioritari, han quedat establits per la Decisió C(2009) 10593, adoptada per la Comissió Europea en data 16 de desembre de 2009, per la qual es modifica la Decisió C(2007) 5929.  
Els beneficiaris de les ajudes de Turisme queden informats que l'acceptació del finançament implica l'acceptació de la seua inclusió en la llista de beneficiaris publicada de conformitat amb el que establix l'article 7, apartat 2, lletra d, del Reglament (CE) número 1828/2006 de la Comissió, de 8 de desembre de 2006.  
Les ajudes s'adeqüen als criteris de selecció d'operacions fixats pel Comité de Seguiment del Programa Operatiu del Fons Europeu de Desenrotllament Regional per a la Comunitat Valenciana, adoptat per mitjà de la Decisió C(2007) 5929 de la Comissió, de 29 de novembre de 2007, modificada per la Decisió C(2009) 10303 de la Comissió, de 16 de desembre de 2009.  
Així mateix, els gastos subvencionables complixen amb el que establix l'Orde del Ministeri d'Economia i Hisenda EHA/524/2008, de 26 de febrer, per la qual s'aproven les normes sobre els gastos subvencionables en els programes operatius del Fons Europeu de Desenrotllament Regional i del Fons de Cohesió (Orde publicada en el BOE núm. 53, d'1 de març de 2008).  
En compliment del que establix l'article 90 del Reglament (CE) núm. 1083/2006 del Consell, d'11 de juliol de 2006, els beneficiaris hauran de conservar la documentació justificativa (tant del gasto com del pagament) durant almenys 3 anys a partir del tancament total o parcial del Programa Operatiu FEDER de la Comunitat Valenciana 2007-2013. En este sentit, i a tall d'orientació, s'indica que el Programa Operatiu de la Comunitat Valenciana 2007-2013, té a priori un termini previst de tancament no anterior a desembre 2015.  
  
Fonaments de dret  
  
Primer. La competència per a resoldre correspon a la consellera de Turisme, Cultura i Esport, en la seua condició de presidenta de l'Agència Valenciana del Turisme, segons el que establix l'article 5 del Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, i de conformitat amb el que disposa l'article 5, apartat 2, lletra g, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell.  
  
Segon. Els projectes que són objecte dels expedients que es relacionen en els annexos a esta resolució s'ajusten, en els extrems que, si és el cas, es detallen en els programes d'actuació de l'Agència Valenciana del Turisme per a l'any 2011, per la qual cosa tals projectes es consideren incentivables.  
  
Tercer. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies personals que individualitzen els efectes de l'acte per a cada interessat.  
  
D'acord amb el que preveu la Llei 38/2003, de 17 de novembre, General de Subvencions, així com en el seu reglament, aprovat per Reial Decret 887/2006, de 21 de juliol; el Decret 9/2000, de 25 de gener, del Govern Valencià, sobre concessió d'ajudes en matèria de Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme; i la Resolució de 2 de febrer de 2011, de la consellera de Turisme, en la seua qualitat de presidenta de l'Agència Valenciana del Turisme, per la qual es convoquen les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020, i vistos els antecedents de fet i fonaments de dret assenyalats, es formula la següent resolució:  
I. Concedir les subvencions a favor dels beneficiaris que es relacionen en els annexos adjunts a esta resolució (annexos on es detallen, entre altres extrems, el número d'expedient, la descripció del projecte, el cost elegible i l'import de l'ajuda), amb càrrec al capítol i subprograma pressupostaris que s'indiquen a continuació:  
  
  
  
Advertits alguns errors materials en la publicació de la Resolució de 20 de juny de 2011 (DOCV 6555, de 30.06.2011), així com en la de la Resolució de 19 de juliol de 2011 (DOCV 6582, de 08.08.2011), es procedix a la seua correcció, d'acord amb el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els termes que es reflectixen en l'annex II, correcció d'errors.  
  
  
II. Obligacions dels beneficiaris  
a) L'efectivitat de les dites subvencions, en funció del tipus d'inversió a realitzar segons els casos, queda subordinada al compliment de les obligacions establides en la Resolució de 2 de febrer de 2011, de convocatòria, i la resta de normativa que els siga aplicable.  
b) En tota actuació que resulte beneficiària d'ajuda haurà de figurar de manera visible i preferent el logotip de l'Agència Valenciana del Turisme junt amb el logotip i el lema del Fons Europeu de Desenrotllament Regional (FEDER), amb indicació que l'actuació està cofinançada amb este fons europeu, havent-hi de figurar la llegenda «Una manera de fer Europa». En el cas que algun beneficiari no disposara dels dits logotips, li seran facilitats des de l'Agència Valenciana del Turisme.  
  
c) L'efectivitat de les ajudes estarà subordinada al compliment de les obligacions derivades de la política mediambiental de la Unió Europea.  
d) Les inversions incentivades amb càrrec al capítol VII quedaran afectes i vinculades a la finalitat descrita en la sol·licitud d'ajuda durant un període de cinc anys, una vegada completada la totalitat de la inversió, sense que durant el dit període puga modificar-se la finalitat sense autorització de l'Agència Valenciana del Turisme. En cas contrari, l'òrgan competent per a la concessió de les ajudes incoarà el corresponent expedient que podrà finalitzar, si és el cas, amb la revocació de la subvenció i l'obligació de reintegrar les ajudes percebudes, amb els corresponents interessos. En la tramitació del procediment de revocació es garantirà, en tot cas, el dret d'audiència de l'interessat.  
  
e) En el cas que la inversió incentivada implique la realització d'obres, i havent-se aportat la seua sol·licitud, haurà d'aportar-se la llicència d'obres corresponent als projectes subvencionats.  
  
III. Justificació de gastos  
a) La inversió objecte de subvenció haurà d'estar finalitzada i haurà de justificar-se en la seua totalitat abans de la data límit de justificació assenyalada per a cada expedient en l'annex/annexos adjunt/s.  
b) La justificació de les subvencions, en funció del tipus d'inversió a realitzar segons els casos, queda subordinada al compliment d'allò que s'ha establit respecte a la justificació de gastos en la Resolució de 2 de febrer de 2011, de convocatòria, i la resta de normativa que els siga aplicable.  
A més d'aportar la documentació exigida per cada programa concret, la justificació d'haver sigut executada la inversió incentivable es farà per mitjà de la presentació del compte justificatiu, el qual haurà d'anar acompanyat de la documentació original probatòria del gasto, així com l'acreditació del pagament efectuat, corresponents al cost elegible. A este efecte, s'haurà d'omplir l'imprés normalitzat del compte justificatiu disponible en l'adreça d'Internet següent: .   
c) En el cas que el gasto i el pagament justificat siga per un import inferior al cost elegible, s'aplicarà el percentatge de subvenció concedit sobre tal import inferior per a calcular la subvenció a alliberar.  
  
IV. Pagament de les ajudes  
a) L'Agència Valenciana del Turisme procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.  
b) En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme per mitjà d'un aval bancari l'import total subvencionat que quedarà subjecte a l'exercici de la dita opció, podent executar-se l'aval en el cas que arribat el moment de l'opció, el beneficiari no acreditara haver-la exercit dins del termini que s'assenyale en la resolució d'atorgament de l'ajuda.  
  
V. Minoració, revocació i reintegrament de les ajudes  
a) L'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de l'actuació, la falta o incompleta justificació dels gastos efectivament realitzats, la concessió després de la presentació de la sol·licitud d'altres ajudes que, en el seu conjunt, excedisquen dels límits establits o la concurrència d'alguna de les causes previstes en l'article 37 de la Llei 38/2003, General de Subvencions, podrà donar lloc a la minoració parcial o total de la subvenció concedida, després de la incoació del procediment oportú.  
  
b) Per mitjà d'actuacions de verificació, l'Agència Valenciana del Turisme podrà en tot moment comprovar, pels seus propis mitjans o per professionals externs, l'adequada aplicació de les ajudes, per mitjà d'inspeccions de comprovació o per mitjà de sol·licitud d'informació aclaridora, garantint-se en tot cas el dret d'audiència de l'interessat, sense perjuí de les actuacions inspectores que pogueren desenrotllar-se a instàncies de la Intervenció General o altres organismes competents.  
  
c) En el cas del Programa 3.2.1, «Suport a projectes d'interés singular que enfortisquen l'oferta turística valenciana», la no obtenció de l'alta de l'establiment que es tracte en el Registre General d'Empreses, Establiments i Professions Turístiques de la Comunitat Valenciana, en el termini d'un any comptat des de l'efectiva liquidació de l'ajuda corresponent a l'única/última fase en què s'execute el projecte, podrà ser causa suficient per a l'inici d'un procediment de revocació i reintegrament, en la tramitació del qual es garantirà, en tot cas, el dret d'audiència de l'interessat.  
  
VI. Adequació a la normativa europea sobre ajudes  
Estes ajudes estan subjectes a les disposicions del Reglament (CE) número 1998/2006 de la Comissió, de 15 de desembre de 2006 (DOUE L 379, de 28 de desembre de 2006), relatiu a l'aplicació dels articles 87 i 88 (en l'actualitat, articles 107 i 108) del Tractat a les ajudes de minimis, quedant per tant exemptes de l'obligació de notificació prèvia a la Comissió Europea, per no reunir tots els criteris establits en l'article 107.1 del Tractat de Funcionament de la Unió Europea sobre Política de la Competència de la Unió Europea. En compliment del mencionat reglament, queden sotmeses a les condicions següents:  
  
a) La totalitat de les ajudes subjectes al règim de minimis concedides a una empresa no serà superior a 200.000 euros durant qualsevol període de tres exercicis fiscals. A tal respecte, el beneficiari ha d'aportar una declaració responsable relativa a les altres ajudes rebudes en l'exercici fiscal corrent i en els dos exercicis fiscals anteriors d'esta o una altra administració sotmeses a la regla comunitària de minimis, així com altres ajudes estatals rebudes d'esta o una altra administració pels mateixos gastos subvencionables.  
b) Quan l'ajuda de minimis s'acumule a altres ajudes estatals pels mateixos gastos subvencionables, la dita acumulació no podrà donar lloc a una intensitat superior a la fixada en el reglament d'exempció que es tracte o la decisió corresponent adoptada per la Comissió.  
c) Les presents ajudes estan condicionades a que les empreses beneficiàries no es troben en crisi ni tampoc compreses en cap dels altres supòsits d'excepció assenyalats en l'article 1, apartat 1 del Reglament (CE) número 1998/2006 de la Comissió, de 15 de desembre de 2006, relatiu a l'aplicació dels articles 87 i 88 (en l'actualitat, articles 107 i 108) del Tractat a les ajudes de minimis. Amb eixa finalitat, els beneficiaris han aportat la corresponent declaració responsable.  
  
  
VII. Publicació en el Diari Oficial de la Comunitat Valenciana  
La Llei 30/1992, de Règim Jurídic de les Administracions Públiques i del Procediment Administratiu Comú, contempla en l'article 60 la possibilitat que els actes administratius siguen objecte de publicació «quan així ho establisquen les normes reguladores de cada procediment o quan ho aconsellen raons d'interés públic apreciades per l'òrgan competent». De conformitat amb allò que s'ha assenyalat en el dit precepte, la Resolució de 2 de febrer de 2011, de convocatòria d'ajudes (publicada en el DOCV de 14.02.2011), preveu en l'article 12, apartat 1, paràgraf segon, que «quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el DOCV». Precisament, donat l'elevat nombre d'interessats, procedix la publicació en el Diari Oficial de la Comunitat Valenciana de la resolució de concessió d'ajudes en matèria de turisme.  
  
  
VIII. Recursos  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació d'esta en el Diari Oficial de la Comunitat Valenciana i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la publicació d'esta en el Diari Oficial de la Comunitat Valenciana, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 18 d'octubre de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.  
  
  
ANNEXOS  
  
  
  
   
  
  
  
  
  
\* \* \* \* \* \* \*  
  
  
  
  
  
  
